als_Latn dik_Latn sag_Latn
Shpallja e Vendimit të Dhomës së Apelit në çështjen kundër Vllastimir Gjorgjeviqit, ish-zyrtar i lartë i policisë serbe i shpallur fajtor nga Dhoma Gjyqësore për krime të kryera kundër shqiptarëve kosovarë më 1999, është planifikuar më 27 janar, në orën 15:30, në Sallën Gjyqësore I.
Në shkurt 2011, Gjorgjeviqi, ndihmësministër në Ministrinë serbe për Punë të Brendshme (MPB) dhe shef i Drejtorisë së Sigurimit Publik (RJPB) në kohën e kryerjes së krimeve, u shpall fajtor për krime kundër njerëzimit dhe krime lufte kundër civilëve shqiptarë kosovarë më 1999 dhe u dënua me 27 vjet burgim nga Dhoma Gjyqësore.
Gazetarët që dëshirojnë të pasqyrojnë seancën, duhet të dërgojnë një mesazh në press@icty.org
deri në orën 17:00 të datës 23 janar.
Mesazhi duhet të përmbajë emrin e organit të medias si dhe emrin, mbiemrin, numrin e pasaportës dhe të dhënat për kontakt të çdo gazetari dhe anëtari të ekipeve teknike ndihmëse që do të vijnë në Tribunal. Punonjës të medias që punojnë në sallën e hyrjes së Tribunalit, janë të lutur të mbajnë parasysh se pas shpalljes së aktgjykimit, në sallën e hyrjes së Tribunalit do të organizohet një veprimtari, duke filluar prej orës 17:30.
Të tjerë që dëshirojnë të jenë të pranishëm në këtë seancë, duhet të dërgojnë mesazh në kralt.icty@un.org
për informacion lidhur me procedurën dhe vendet e lira.
Informacion mbi seancën
Shpallja e vendimit do të transmetohet drejtpërsëdrejti në faqen e Tribunalit.
Zëdhënësja e Sekretarisë dhe Dhomave, zj. Magdalena Spalinska, mund të kontaktohet në +31 (0)6 5127 1242 ose +31(0)70 512 5066 dhe në spalinska@un.org.
Për më shumë informacion, jeni të lutur të kontaktoni Zyrën për Mediat në +31 (70) 512-8752 ose – 5343, ose -5356.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn